Professionel jury har bedømt showhaverne | Haveselskabet\nFra venstre: Dorthe Kvist, Jacob Kamp, Andi Pettis, Lars Juncker og Laila Sølager.\nProfessionel jury har bedømt showhaverne\nDe otte showhaver på Cph Garden 2019 blev bedømt af en fagjury og fik tildelt guld, sølv eller bronze for deres design. Mød juryen her.\nEn showhave er et showpiece, der har til formål at inspirere og vise tendenser indenfor havekunst i bred forstand. En showhave er ikke direkte overførbar til en almindelig have i forhold til indretning, plantetæthed og med hensyn til pasning og pleje, hvilket også afspejles i bedømmelseskriterierne.\nAlle showhaverne ved Cph Garden 2019 er blevet bedømt af en professionel jury, som bestod af:\nAndi Pettis fra USA, der i 10 år har været horticultural director for The High Line i New York.\nGartner & havearkitekt Laila Sølager\nLandskabsarkitekt Jakob Kamp\nHavedesigner Dorthe Kvist\nAnlægsgartnermester Lars Juncker\nKriterier for bedømmelsen af showhaverne\nJuryen vurderer showhaverne ud fra fire overordnede kriterier:\nDer er en hel række spørgsmål, som dommerne skal tage stilling til i deres vurdering og tildele point ud fra, som fx:\nI hvor høj grad designeren har formået at style haven og tilføje kreative detaljer og kreativitet.\nHvordan samspillet mellem havens forskellige elementer fungerer.\nHvordan den tekniske udførelse og finish af havens anlæggelse vurderes.\nI hvor høj grad haven viser eksempler på kreative, nytænkende plantesammensætninger.\nMere om juryen:\nAndi Pettis har i en årrække været leder af gartnerteamet ved den berømte park High Line i New York. Fra 2019 leder ved den nye ø-park Governors Island i New York.\nHun har knap 20 års erfaring med havebrug, både i offentlige og i private haver, og hun underviser i emnet ved New York Botanical Garden.\nLaila Sølager er uddannet gartner og havearkitekt og har mere end 25 års erfaring med havedesign. Hun har firmaet Have-ideer.dk og er forfatter til flere havebøger, bl.a. Politikens store havebog, som er skrevet i samarbejde med Jane Schul.\nHun holder desuden foredrag i hele landet om haveindretning og planter. Laila var også en del af fagjuryen ved Cph Garden i 2017.\nJacob Kamp er landskabsarkitekt og partner i tegnestuen 1:1 landskab, der har base i København.\nJacob Kamp er tidligere formand for Danske Landskabsarkitekter og Akademiraadets Landskabsudvalg og har fungeret som gæsteforelæser og censor ved Københavns- og Aalborg Universitet. Han har desuden været fagdommer ved flere arkitektkonkurrencer.\nDorthe Kvist er havedesigner, forfatter, blogger og foredragsholder. Dorthe Kvist er uddannet designer fra Danmarks Designskole og har siden 2010 arbejdet som havedesigner i sit eget firma Meltdesignstudio.\nHun har desuden medvirket i en række haveprogrammer på TV og skrevet flere havebøger. Dorthe Kvist designede en showhave til Cph Garden i 2017.\nLars Juncker er anlægsgartnermester med over 30 års erfaring og ejer af firmaet Junckerhaven. Specialist i at anlægge naturlige svømmesøer og løsninger til at håndtere regnvand.\nHan er forfatter til bogen Vand i haven udgivet på Politikens Forlag i samarbejde med Haveselskabet. Lars Juncker designede en showhave til Cph Garden 2017 i samarbejde med landskabsarkitekt Anne Stausholm.\nOvervældende interesse for Cph Garden\nCph Garden er bare bedre\nSkoven, hvor Shakespeares skovfeer bor, er inspirationskilden til showhaven SKÆRSOMMERNATSDRØM, som blev kåret som "Best in Show" ved Cph Garden 2019.\nPublikums favorit: Hannus havedrøm\nHannu Sarenströms showhave DRØMMEHAVE TIL ALLE er et koncentrat af et langt haveliv. Et sted man har lyst til at være. Haven blev kåret som "Publikums favorit".


Tagbolig. Vejledning til bygherren - PDF\nTagbolig. Vejledning til bygherren\nDownload "Tagbolig. Vejledning til bygherren"\n1 Tagbolig Vejledning til bygherren\n2 Udarbejdet af arkitekt MAA Per Lüchtenmeier, sbs, for GI. ISBN Layout: Datagraf November 2009 Gennemførelsen af et konkret projekt kræver teknisk rådgivning og håndværksmæssig bistand. GI er ikke ansvarlig for tab, der måtte følge af, at beskrevne løsninger/muligheder ikke kan anvendes eller viser sig byggeteknisk fejlbehæftede. 2\n3 Rummet Det er erfaringsmæssigt tagrummet i sig selv, der sætter tanker i gang om en bedre udnyttelse af ejendommens arealer. Især hvis man som ejer står over for en udskiftning af tagbelægningen, bliver sådanne overvejelser nærværende. Hvad enten loftet er fyldt op med gemte og glemte sager, opfylder ejendommens pulterrumsfunktion eller blot bærer præg af festlokale for byens duer, virker ideen om en mere hensigtsmæssig anvendelse til boligformål ofte umiddelbart rigtig og indlysende. Det er præcis på dette tidspunkt, før man lader sig overmande af mulige barrierer og praktiske problemstillinger, at man bør tillade sig selv at lade tanker og ideer for tagrummets fremtid og mulige udformning udvikle sig uimodsagt. Betragt rummets proportioner, udnytteligt areal og rumhøjder og undersøg udsigtsmuligheder. Forsøg evt. at tilføre rummet yderligere kvaliteter gennem imaginære kviste, terrasser eller ovenlys. Hvis en sådan øvelse fastholder eller ligefrem udbygger billedet af tagrumsudnyttelse som en god ide, er det på tide at gå videre med de indledende overvejelser. Tagrummets udnyttelige areal har selvfølgelig betydning for anvendelsesmuligheder. Selv om der ikke findes bestemte mindstekrav for en lejligheds areal, bør udnyttelse af mindre tagrum ske som udvidelse af underliggende bolig ved etablering af intern forbindelse. Dette ses også i større ejendomme, men her vil der normalt kunne etableres en eller flere nye lejligheder. Valg af løsning er afhængig af såvel den konkrete ejendom som lejerforhold og har betydning for anlægsøkonomi, byggeteknik samt evt. for hus leje niveau og udlejningsstatus. En endelig beslutning bør derfor træffes efterfølgende sammen med den tekniske og den økonomiske/juridiske rådgiver. Rumhøjden og volumen i loftsetagen er afgørende for indretningsmulighederne i form af dobbelthøje rum eller 3\n4 4 indskudte etager. Rumligheden i taglejligheder underbygges ofte af ovenlysplaceringer, ate liervinduer, kviste og terrasser. Som kommende bygherre er det en fordel at have en holdning til udformning og indretning som udgangspunkt for dialogen med arkitekten. Og det er ligeså vigtigt ikke at være fastlåst i en sådan holdning. Den uudnyttede tagetage er formmæssigt forskellig fra ejendommens øvrige etager, og sædvanligvis er konstruktionen fuldt synlig. Dette kan være et ganske inspirerende syn, men har nok også afholdt en del ejere fra at gå videre med ideer om udnyttelse, ikke mindst p.g.a. skævheder i spær og en lav ståhøjde under hanebåndene. Begge dele er dog rutineforhold, idet der næppe findes eksempler på, at nylægtning af tag sker uden en spæropretning, ligesom hævning af hanebånd er en hurtig aktion, der kun sjældent kræver yderligere foranstaltninger. De åbne konstruktioner giver et godt indblik i tilstanden, hvilket er med til at reducere de uforudsete forhold under gennemførelsen. Inden for de senere år er der i øvrigt en del eksempler på, at hele den eksisterende spær konstruktion udskiftes til en ny, der selvfølgelig er skræddersyet til de nye boliger. Under visse omstændigheder kan en sådan udskiftning være en både økonomisk og tidsmæssig besparelse.\n5 Ejendommen En tagrumsudnyttelse har altid betydning eller konsekvenser, der rækker udover selve tag etagen. For den kommende bygherre giver det lejlighed til at træde et skridt tilbage og betragte ejendommen med nye øjne. Som udgangspunkt bør en udnyttelse af tagetagen tilføre en ejendom kvaliteter både arkitektonisk, funktionelt og driftsmæssigt. Arkitektonisk kvalitet kan være svært at definere, og under alle omstændigheder er det den enkelte ejendom og stedet, som i hvert enkelt tilfælde bør være grundlaget for arkitektoniske overvejelser. Visse steder kan en fuld stændig tilpasning i forhold til selve ejendommen og omgivelserne være den rigtige løsning, mens det i andre situationer vil være rigtigt at arbejde med kontraster i såvel materialer som udformning. Der findes ejendomme, hvor taget nærmest er gjort usynligt af æstetiske årsager, ligesom der findes ejendomme, hvor tagets form og materialer indtager en markant rolle i det arkitektoniske udtryk. Ud over de givne fysiske forhold vil der som regel også være visse bygningsregulerende bestemmelser, fx lokalplan eller særlige bevaringsforhold, at tage hensyn til. Det er en god ide på et tidligt tidspunkt at undersøge, hvilke bestemmelser og/eller retnings linjer der er gældende for ejendommen ved at kontakte kommunens tekniske forvaltning. Udnyttelse af tagrummet til boligformål indebærer næsten altid, at ejendommen funktionsmæssigt skal suppleres i forhold til installationer, konstruktioner, indretning og adgangsforhold. Den byggetekniske rådgiver vil naturligvis vurdere disse forhold, men bygherren bør på forhånd overveje især adgangsforhold og indretning. Såfremt der indrettes en eller flere selvstændige boliger, vil det ofte være nødvendigt at forlænge hovedtrappe og/eller bitrappe. Endvidere vil der efter bygnings 5\n6 reglementet være krav om elevator, hvis de nye boliger ligger på 2. sal eller derover. De fleste kommuner giver byggetilladelse uden, at sidstnævnte krav opfyldes, hvorfor kommunens tekniske forvaltning bør spørges om den lokale praksis tidligt i forløbet. Uanset om nye boliger kan etableres uden elevatorbetjening, skal spørgsmålet grundigt overvejes, hvis det ellers er fysisk muligt at etablere elevator, der også kan betjene ejendommens øvrige lejemål. Alt efter ejendommes størrelse og lejeniveau vil etablering af elevator, udover at udgøre en fremtidssikring af ejendommen, også kunne bidrage positivt til driften i form af de afledte lejeforhøjelser for de eksisterende lejemål. Anvendes et tagrum til pulterrum eller lignende, kan ejeren i forbindelse med indretning af boliger råde over tagrummet med 6 ugers varsel, såfremt der kan anvises lejere andre rum, der er anvendelige til formålet. Har ejendommen kælder, vil der ofte kunne etableres pulterrum her, evt. suppleret af bedre udluftning eller andre tiltag. Uden kælder eller andre ubenyttede arealer må det overvejes at etablere opbevaringsmuligheder uden for ejendommen i garager eller skure, da lejere har krav på passende pulterrums faciliteter. Overvejelser om at etablere boliger i tagetagen er samtidig en god lejlighed til at vurdere ejendommens generelle tilstand, også uden at være specielt byggesagskyndig. Ud over selve tagets tilstand bør opmærksomheden især rettes mod større revner eller skævheder i facader, da dette kan indikere, at ejendommen har stabilitetsproblemer. En ny tagbolig vil sandsynligvis, dog ikke nødvendigvis, øge vægtbelastningen, og der vil typisk ske en væsentlig ændring af vægtfordelingen, hvorfor den underliggende konstruktion skal være i orden. Da indretning af en tagetage som regel nødvendiggør stillads på hele ejendommen i en periode, vil det være oplagt at få udført andre stilladskrævende opgaver som fx maling af vinduer eller fugning i samme periode. Forsøg derfor at få et overblik over fremtidige vedligeholdelsesarbejder, som med fordel kan gennemføres sideløbende med indretning af tagetagen. Når en ejendom er bindingspligtig i Grund ejernes Investeringsfond (GI), kan ejeren uden omkostninger rekvirere besøg af en tekniker for at drøfte tilstand og overvejelser om byggearbejder på ejendommen. Det kan måske virke lidt overvældende at skulle have en holdning til eller være opmærksom på alle ovennævnte forhold, og med dygtige rådgivere bliver det hele da også meget lettere. En rådgiver bliver dog først rigtig god, når bygherren har en realistisk holdning til egne ønsker og krav. Et udmærket bygherrekrav kunne være, at udnyttelse af tag etagen ikke blot skal give mere boligareal, men også grundlæggende tilføre ejendommen funktionelle, driftsmæssige og arkitektoniske værdier. 6\n8 Stedet Som måske kommende bygherre er det altid vigtigt tidligt at orientere sig om stedets muligheder og begrænsninger, og det gælder også for en tagboligbygherre. En tidlig dialog med den kommunale byggesagsmyndighed kan nok bringe klarhed over lokalplansforhold, mulige bevaringsbestemmelser, tillægskøbesummer eller krav om parkeringsplads og praksis for byggesagsbehandling. Men det er den konkrete beliggenhed, der sammen med ejendommens udformning giver de reelle rammer for udnyttelse af tagetagen. Det er ikke alle steder oplagt at indrette tagetagen til boligformål, selvom ejendommen umiddelbart virker anvendelig. Kig på de omkringliggende ejendomme, betragt gaden og få en dialog med naboerne. Dette kan forhåbentlig virke inspirerende måske er der i området gode eksempler på nyindrettede tagboliger og samtidig give en forståelse af den bymæssige situation, der skal bygges i. Vær opmærksom på ejendommens forhold til nabobygninger, orientering i forhold til solen, mulige indbliksgener, støj og udsigtsmuligheder. Undersøg evt. den boligmæssige situation og huslejeniveauet i området. Virker ideen om udnyttelse af tagrummet stadig som en mulighed, er det ved at være på tide at søge professionel rådgivning til konkrete forundersøgelser og ideudvikling. I et senere forløb vil rådgivere i øvrigt som en naturlig del af ydelserne udføre tilsvarende analyser, dog noget mere omfattende. At bygherren selv har overvejet ovennævnte forhold, giver større kvalitet i dialogen med rådgiverne. 8\n9 Økonomi Udsigten til økonomisk gevinst er for mange bygherrer den væsentligste motivationsfaktor bag overvejelser om udnyttelse af tagetagen til boligformål. Samtidig er det økonomiske forhold, der afholder mange fra at undersøge eller gennemføre tagboligbyggeri, idet anlægsudgifterne vurderes at være for store. Umiddelbart kan det være vanskeligt at give en generel opskrift til vurdering af totaløkonomien i en tagboligindretning, idet der indgår en række helt individuelle forhold i den enkelte sag, såsom anlægsinvestering, hus lejeniveau, ejendomspriser, finansiering og kvalitetsniveau. Helt overordnet vil anlægs investeringen blive modsvaret af en værdi forøgelse af ejendommen. Værdiforøgelsen er afhængig af huslejeniveau, kvaliteten af projektet og efterspørgslen. Huslejeniveau er i høj grad afhængig af geografi og projekt, idet der under visse forudsætninger er fri lejedannelse for nyindrettede tagboliger. Ejendomspriserne er normalt afhængige af renteniveau og efterspørgsel, og finansiering afhænger af den enkeltes bygherres temperament og økonomi. Når en ejendom er bindingspligtig kan ejeren i GI søge favorable lån til indretning af tagetagen. Kvalitetsniveau er naturligvis helt individuelt og afhængigt af rådgivere og håndværkere samt ikke mindst bygherres indstilling. Kvaliteten i en tagbolig er samtidig den afgørende faktor for projektets økonomiske bæredygtighed og ejendommens fremtidssikring. Indretning, materialer, finish og ud styrs niveau har umiddelbart indflydelse på efterspørgsel og lejeniveau for de nye bolig arealer, men det arkitektoniske udtryk i form af proportioner, materialevalg og gennemført byggeteknik har generel betydning for ejendommens attraktivitet og dermed værdi. Det er derfor af væsentlig interesse for en bygherre at holde både rådgivere og håndværkere fast på et højt kvalitets niveau. I den sammenhæng kan det i øvrigt påpeges, at materialeudgifterne i tagboligbyggerier udgør en mindre andel i forhold til lønudgifterne, da arbejdet i højere grad end i nybyggeri er håndværksbaseret. Endvidere er udgiften til etablering og opretholdelse af byggeplads en stor post. Bygherren har således en åbenbar interesse i, at byggeriet effektiviseres, og at byggetiden forkortes, hvorfor rådgivernes planlægning af forløb og samarbejde med håndværkerne skal prioriteres højt. Som en naturlig del af de indledende overvejelser om udnyttelse af en tagetage bør økonomi og finansiering indgå. Det anbefales at drøfte overvejelserne med revisor eller bankforbindelse, evt. realkreditinstitut, på et tidligt tidspunkt for at kunne vurdere mulighederne for låntagning, uagtet at den konkrete økonomi ikke er kendt. 9\n10 Bygherrerollen Det er spændende at være bygherre. Der vil nok altid være både positive og negative oplevelser, men forberedelse og indsigt i forløb og organisering vil minimere skuffelserne. En bygherre har som opdragsgiver rettigheder, og en bygherre har forpligtelser, risici og ansvar. Gennem aftaler og kontrakter overdrager bygherren arbejder i form af planlægning, udførelse og evt. administration til andre og dermed til dels ansvaret for kvaliteten af arbejderne. Gennem forsikringer kan en bygherre formindske økonomiske risici ved byggeriets gennemførelse, men aldrig eliminere disse. Blandt bygherrens opgaver er at sikre, at det økonomiske grundlag for sagens gennemførelse er til stede, ligesom bygherren naturligvis er forpligtet til at betale for bestilte ydelser. En helt afgørende bygherrefunktion er at tage beslutninger om projektets udformning. Dette vil normalt ske efter forslag fra rådgivere, der med udgangspunkt i de konkrete forhold har taget hensyn til bygherrens udtrykte ønsker og holdninger samt økonomi. Det er i dialogen med rådgiverne, at bygherrens ideer og forestillinger kan afprøves, og det er vigtigt med åbenhed fra begge sider. Det er også her, at kvalitetsniveauet principielt fastlægges gennem materialevalg, indretning og arkitektonisk udtryk, og dermed det tilskud og den værdi, som tagrumsudnyttelsen tilfører ejendommen. Det er afgørende for hele sagen, at forventninger og virkelighed afstemmes, så skuffelser og uenighed efterfølgende undgås. Dialogen med rådgiverne bør endvidere indeholde en drøftelse af miljøfremmende tiltag. Et miljøbevidst byggeri handler ikke blot om påvirkning af omgivelserne, indeklima og valg af materialer og konstruktioner. Det handler i høj grad også om økonomi. Ressourcebesparende installationer og god isolering medfører lavere forbrugsudgifter. Dette vil ofte kunne resultere i højere hus lejeindtjening, især hvis husleje fastsættes udfra markedslejen. For mange lejere vil det at bo i miljørigtigt byggeri i sig selv være en kvalitet. Benyt evt. tagboligsagen til at få lavet et generelt miljøtjek af ejendommen. For bygherren er et kvalitetsparameter i høj grad også den efterfølgende drift og vedligeholdelse. Når tagrummet udnyttes, lukkes den ellers åbne tagkonstruktion samtidig inde, så fremtidige småreparationer af tagbe 10\n11 lægning og lignende besværliggøres. Så ud over at anvende gode og rigtige håndværksmæssige løsninger, skal materialernes forventelige levetid også koordineres. Skal ejendommen fx have ny teglbelægning, bør undertaget selvfølgelig udføres i kvalitet med tilsvarende levetid. Generelt bør der anvendes vedligeholdelseslette materialer og konstruktioner til tag, inddækninger, kviste osv. Bygherrerollen er ofte en balancegang. På den ene side det naturlige engagement og interessen for det bedst mulige resultat, der kan få en bygherre til at følge med i det hele og kontrollere alt. På den anden side de professionelle fagfolk i form af rådgivere og håndværkere, som har til opgave at virkeliggøre projektet. Bygherrens engagement og interesse er en forudsætning for et projekts eksistens og niveau, men når aftaler og målsætninger er på plads, er det vigtigt som bygherre at kunne træde et skridt tilbage og overlade scenen til fagfolk. I modsat fald kan en meget engageret bygherre risikere at på tage sig et ansvar, som andre bliver betalt for at bære. Anmod rådgiverne om jævnlige bygherremøder, hvor sagens udvikling og evt. uforudsete forhold og ændringer kan drøftes. Et byggeri afsluttes altid med en afleveringsforretning, hvor bygherren får overdraget det færdige arbejde. Ved uoverensstemmelse mellem det aftalte og det afleverede arbejde vil der herefter ske udbedringer, inden de sidste håndværkerregninger betales. Ved eller umiddelbart efter aflevering bør bygherren fra rådgiverne modtage tegninger og beskrivelse af det gennemførte projekt, vejledning om drift og vedligeholdelse og dokumentation for kvaliteten af materialer og udførelse samt byggesagsmyndighedens ibrugtagningstilladelse. 11\n13 Rådgiverne Det første skridt mod realisering af et tag bolig projekt er at få etableret et samarbejde med professionelle rådgivere. Der findes enkelte firmaer, der besidder den byggetekniske, økonomiske og juridiske ekspertise, og derfor kan tilbyde totalrådgivning i tagbolig sager. Men normalt skal der findes mindst to rådgivningsfirmaer, dels til byggeteknisk råd givning, typisk et arkitektfirma, dels til juridisk og økonomisk rådgivning, typisk en advokat, en revisor eller en ejendomsadministrator. Det er vigtigt at få tilknyttet de rigtige rådgivere, så undersøg markedet grundigt. Internet, fagblade, grundejerforening, dagspresse og telefonbøger kan give et rimeligt overblik. Tag møder med et par udvalgte, spørg til referencer og svar åbent på spørgsmål, som måtte komme, da gensidig tillid næsten er ligeså vigtigt som faglig kompetence. Enkelte byggetekniske rådgivere tilbyder nogle gange som salgsargument at "slå et par hurtige streger" uden beregning. Det står naturligvis den enkelte frit for at sige ja tak til sådan noget, men i virkeligheden er det en uskik. Disse uforbindende streger vil sjældent være andet end en pæn tegning, som i værste fald senere kan vise sig at være direkte misvisende. Er der tale om større projekter, kan det være hensigtsmæssigt også at tilknytte en byg herrerådgiver, der i princippet overtager bygherres rolle under planlægning, gennemførelse og afslutning af sagen. I valg af bygherrerådgiver er tillid i endnu højere grad vigtig, da denne normalt har en vis råderet på bygherrens vegne i forhold til økonomi og projektudformning. En bygherrerådgiver, der typisk har en byggeteknisk baggrund og kendskab til økonomiske og juridiske forhold, vil normalt varetage de administrative og regnskabsmæssige opgaver samt repræsentere bygherre over for sagens øvrige parter. Aftaler om samarbejde, ydelser, ansvar og honorar bør altid være skriftlige. Kontrakt udkast udarbejdes normalt af rådgiverne på grundlag af standardbestemmelser. For den byggetekniske rådgiver benyttes ABR89, der står for "Almindelige Bestem melser for teknisk Rådgivning og bistand, oktober 1989". Det kan anbefales at begynde med en be grænset aftale, omfattende de byggetekniske, økonomiske og juridiske analyser, der tilsammen kan give et reelt billede af muligheder, omfang og økonomi. Beslutter bygherren sig på baggrund af analyserne til at gennemføre projektet, danner materialet grundlag for det videre arbejde. Skulle materialet afsløre stør re vanskeligheder og uventede forhold, har bygherren muligheden for at stoppe projektet på et tidligt tidspunkt og dermed undgå forgæves arbejde og flere udgifter. Omfanget af det indledende analysearbejde skal individuelt tilpasses den enkelte ejendom. Se side 13. Giver forundersøgelsen basis for at gennemføre tagrumsudnyttelsen, indgås nu den egentlige rådgivningsaftale med den byggetekniske rådgiver, sædvanligvis i form af en aftale om teknisk totalrådgivning. Aftalen bør indeholde en beskrivelse af rådgiverens ydelser og betingelser knyttet hertil, bygherrens forpligtelser og evt. ydelser, honorar, forsikringsforhold samt opsigelsesvilkår. Som bilag til aftalen vedlægges relevante dokumenter, fx kopi af rådgiverens forsikringspolice, tids- og betalingsplan, budget samt andet, der måtte være grundlag for aftalens indgåelse. Aftalen udfærdiges i minimum to eksemplarer, der begge underskrives af parterne. Se side 14. Aftale om juridisk og økonomisk rådgivning kan laves på tilsvarende vis, men da der er tale om væsentligt færre ydelser og mindre omfang undlades dette normalt. Honorering sker så efter medgået tid. 13\n14 Eksempel Ydelsesbeskrivelse til selvstændig aftale om forundersøgelser: Byggeteknisk analyse Registrering og vurdering af tagrumskomponenternes tilstand: Gennemgang af tagkonstruktion, statik, etage adskillelse og adgangsforhold med identifikation af åbenbart kritiske forhold. Arbejdet gennemføres ved visuelle og måletekniske undersøgelser. Evt. nødvendige destruktive undersøgelser aftales i hvert enkelt tilfælde med bygherre. Registrering og vurdering af ejendommens eksisterende installationspotentiale: Gennemgang af installationsforhold med identifikation af åbenbart kritiske forhold i relation til tagrummets forsyning med vand, varme og el samt afløbsforhold. Registrering og vurdering af gennemførelsesforhold: Gennemgang af mulige byggepladsforhold, byggelogistik og naboforhold med identifikation af åbenbart kritiske forhold i relation til byggeriets gennemførelse. Arkitektonisk helhedsanalyse: Gennemgang af rumlige potentialer og mulige fremtidige lejlighedsorganiseringer, anvisninger vedr. materialevalg, facadeændringer og adgangsforhold, herunder evt. elevatorimplementering. Økonomisk analyse Anlægsøkonomi: Foreløbige anlægsøkonomiske overvejelser i form af rammeoverslag, relateret til den ovenfor anførte byggetekniske analyse, udarbejdes sammenligneligt i skemaform. Driftsøkonomi: Der gennemføres beregninger af levetid og fremtidige vedligeholdelsesudgifter på foreslåede løsningsmodeller for at give et økonomisk totalbillede af det fore stående byggeri. Anlægsfinansiering: Gennemgang af og forslag til finansieringsmuligheder, bl.a. set i forhold til ejendommens nuværende belåningsforhold og undersøgelse af eventuelle støtte- og tilskudsmuligheder. Ejendomsøkonomi: Udarbejdelse af konsekvensberegninger samt anslåede driftsudgifter, budget og leje efter ombygning. Juridisk analyse Analyse af plan- og lovgrundlag: Der gennemføres en registrering af offentlige og lokale planforhold, herunder bl.a. bebyggelsesregulerende forhold, parkeringsforhold, andre lokalplanforhold og områdebestemmelser, lokale og almene byggelovsforhold samt relationer til ejendomsinterne forhold i form af tinglyste byrder og vedtægter mv. Juridisk potentialeanalyse: Alle forhold vurderes såvel eksternt som internt relateret for identifikation af barrierer og potentialer. Såvel formulerede krav som dispensationsmuligheder herfra sammenstilles og vurderes, bl.a. gennem indledende kontakt til relevante myndigheder og evt. be boere. Sammenfatning Opsummerende anbefalinger: Samlet vurdering og sammenfatning af analysens resultater med anbefalinger til bygherren i forhold til de opstillede forudsætninger. 14\n15 Eksempel Ydelsesbeskrivelse til aftale om teknisk totalrådgivning Totalrådgiveren leverer følgende ydelser: Udarbejder ideoplæg og idekatalog; Udarbejder byggeprogram, dispositionsforslag inkl. før registrering; Udarbejder for-/hovedprojekt; herunder udbudsmateriale; Udarbejder myndighedsprojekt og sørger for alle godkendelser fra myndigheder; Udarbejder plan for sikkerhed og sundhed, medmindre dette udføres af entreprenøren; Udarbejder kvalitetssikringsmateriale, herunder kontrol af kvalitetssikringen; Forestår og udarbejder indstilling efter licitation og udkast til entreprisekontrakt; Udarbejder plan for byggepladsens indretning og løbende ajourføring; Forestår projektopfølgning under gennemførelse (bygge ledelse og fagtilsyn), herunder afholdelse af byggemøder og bygherremøder; Indkalder til og leder afleveringsforretning; Registrerer afholdte udgifter og anviser udbetaling. Regninger fremsendes til bygherre; Udarbejder drifts- og vedligeholdelsesplan for de udførte arbejder; Udarbejder beboervejledning/brugervejledning; Deltager i de nødvendige møder for at løse opgaven; Indkalder til og leder 1 - og 5 års-eftersynsforretning. 15\n16 Finansiering Med et beslutningsgrundlag, der fortæller noget om den omtrentlige økonomi, kan bygherren mere præcist overveje muligheder for både midlertidig og endelig finansiering. Midlertidig finansiering anvendes til at betale de løbende udgifter under planlægning og gennemførelse af byggesagen og er som regel en særlig byggekredit, der typisk oprettes i en bank. Hvis den endelige finansiering skal ske med et realkreditlån, er det også muligt at få dette udbetalt på forhånd til betaling af de løbende udgifter, mod at der stilles en bankgaranti for beløbet. Banker og real kreditinstitutter tilbyder ofte totalløsninger, så hele finansieringsprocessen sker ét sted. Endelig finansiering sker normalt med et realkreditlån, hvor långiver foretager en værdifastsættelse af ejendommen efter etablering af tagboliger ud fra projektmaterialet. Er der plads til det nødvendige lån inden for belåningsgrænsen på 80 % af ejendomsværdien, vil hele beløbet til byggeriet kunne finansieres med realkreditlån. Finansiering kan selvfølgelig foretages med andre lånetyper, alt efter bygherrens økonomiske situation og temperament. Da der kan være en vis prisvariation, også inden for samme lånetype, ligesom vurderingerne hos de enkelte långivere kan være forskellige, an befales det at kontakte flere banker og real kreditinstitutter for at høre om konkrete tilbud og muligheder. Her er det vigtigt at spørge långiverne om de samme forhold for at have et sammenligneligt beslutningsgrundlag. Større forskelle i gebyrer, provisioner og løbende omkostninger er ikke ualmindeligt. Det kan endvidere være muligt at opnå lån til endelig finansiering hos GI til hele eller dele af arbejdet, hvorfor kontakt hertil også anbefales. Se aktuelle finansieringsmuligheder på 16\n17 Forhold til lejere og naboer Både før og under en byggesag er det en fordel at have en tæt dialog med de berørte parter, ikke mindst ejendommens lejere og ejerne af de omkringliggende ejendomme. Beboerne i en ejendom, der får ændret anvendelse af tagetagen, berøres altid af byggesagen. Allerede i forbindelse med forundersøgelserne kan det være nødvendigt med adgang til lejemålene, og det anbefales tidligt i planlægningsfasen at orientere om planerne for tagetagen ved et informationsmøde for alle lejere eller evt. beboerrepræsentanter. En sådan tidlig dialog vil ofte smidiggøre den efterfølgende proces, og desuden kan beboerne være vidende om forhold, der har betydning for det videre arbejde. En byggeplads på toppen af en beboet ejendom kan ikke undgå at medføre gener i form af støj, støv og en periode med stillads udenfor vinduerne, hvilket beboerne skal orienteres om. De formelle varslingsfrister efter lejeloven er tre måneder, hvis byggeriet indbefatter væ sentlige arbejder i de eksisterende lejemål. Mindre arbejder i lejlighederne eller nødvendig flytning af pulterrum eller lignende fra tagetagen kan ske med 6 ugers varsel. Normalt aftales blot et passende tidspunkt for arbejdets udførelse med lejeren uden hensyn til de formelle frister, men vær opmærksom på, at lejeren kan kræve disse overholdt. Hvis arbejderne medfører lejeforhøjelser, skal disse varsles senest tre måneder før stigningens ikrafttrædelse. En tidlig dialog med naboerne er også hensigtsmæssig. Dels som orientering og evt. videns udveks ling, dels som en positiv forberedelse til den nabohøring, der typisk vil ske i forbindelse med myndighedernes behandling af ansøgning om byggetilladelse. For at mindske generne for omgivelserne i forbindelse med byggeriets gennemførelse bør der i aftalen med håndværkerne klart fremgå, at arbejdet skal foregå inden for bestemte tidsrum, fx , at støv og støj skal minimeres, samt at såvel ejendom som byggeplads skal opryddes ved arbejdsdagens ophør. Oplys gerne beboerne og naboerne om disse forholdsregler. 17\n18 Entreprenør og udbud De udførende håndværkere tilknyttes normalt projektet efter udbud, hvor rådgiverens færdige tegninger og beskrivelser danner grundlag for indhentning af tilbud. Udbuds formen indstilles af rådgiveren og tilrettelæg ges efter projektets omfang. Tagboligsager udbydes ofte som hovedentreprise i indbudt licitation, hvor rådgiver og byg herre inviterer 4-5 firmaer til at afgive pris på hele arbejdet. Fordelen ved denne udbudsform er dels, at der sikres en vis priskonkurrence blandt firmaer, der formodes at kunne gennemføre opgaven, dels at der med en hovedentreprenør sikres en ansvarlig koordinator blandt de udførende firmaer. En hovedentreprenør indhenter typisk tilbud hos flere underentreprenører på de fagarbejder, som vedkommende ikke selv dækker og får på den måde sammensat en gruppe firmaer, der i fællesskab kan udføre byggeriet. Hoved entreprenøren beregner sig et mindre beløb for funktionen som ansvarshavende entreprenør, men den bedre koordinering på selve byggepladsen vil ofte udligne denne udgift for bygherren. Udbydes arbejdet i fagentreprise, hvor tilbud indhentes for hvert fag, stiller det større krav til rådgivernes styring og koordinering. Der skal være meget præcise beskrivelser af grænsefladerne mellem de forskellige fag, da det typisk er her, der i løbet af byggeri i fagentreprise kan opstå uenigheder om arbejdsfordeling med efterfølgende krav om ekstrabetaling. Begge entrepriseformer kan også udbydes som underhåndsbud, hvor den principielle forskel til indbudt licitation er antallet af bydende. Ved underhåndsbud inviteres normalt to firmaer til at afgive priser. Udbudsformen anvendes ofte ved mindre byggessager. Ved større tagboligbyggerier anvendes i visse tilfælde offentlig licitation i enten hoved- eller fagentreprise. Dette sikrer på den ene side en bredere priskonkurrence, på den anden side afskriver bygherre og rådgivere sig principielt muligheden for at udvælge de bydende firmaer ud fra forhåndskendskab til kvalifikationer. Der findes naturligvis andre måder at udvælge entreprenøren på, bl.a. "omvendt licitation", hvor den overordnede udformning og prisen ligger fast, og entreprenøren i samarbejde med rådgiverne så skal byde på, hvordan det bedst mulige resultat opnås. På denne måde inddrages entreprenøren tidligere i projektet, hvilket kan være en stor fordel i såvel udførelsesfasen som kvalitetsmæssigt. Det kræver imidlertid stor tillid mellem parterne. Når entreprenøren er fundet, udfærdiger råd giveren en entreprisekontrakt på baggrund af udbudsmaterialet og tilbuddet. Som spilleregler for gennemførelsen anvendes som regel AB92, der står for Almindelige Betingelser for arbejder og leverancer i bygge- og anlægsvirk 18\n19 somhed, december Som sikkerhed for arbejdets gennemførelse, fx i tilfælde af entreprenørens konkurs, kan og bør bygherre kræve en garantistillelse på 15 % af entreprisesummen af entreprenøren. Garantien, der typisk er udstedt af entreprenørens bank, nedskrives ved arbejdets aflevering til 10 % og yderligere til 2 % efter et år, hvor der gennemføres en såkaldt et-års gennemgang af byggeriet. Garantien bortfalder helt efter 5 år, med mindre der konstateres fejl i det udførte, og bygherre gør entreprenøren opmærksom herpå. Entreprenøren kan tilsvarende kræve en garanti af bygherre som sikkerhed for betaling. Håndværkernes samarbejde på byggepladsen, samarbejdet mellem entreprenør og rådgivere og forholdet til beboere og naboer betyder meget for udfaldet af en byggesag. Mens rådgiverne skal optimere samarbejde og udførelse, kan bygherre især medvirke til at styrke forholdet mellem entreprenør og omgivelser. Sørg altid for at beboerne er godt orienteret om byggeriet. Særligt støjende forhold og evt. afbrydelse af vand, varme og elektricitet bør varsles i god tid. Indlæg gerne tidligt i byggeriet et "rejsegilde", så håndværkere kan hilse på beboere og naboer på en ordentlig måde. 19\n20 Ansvar og forsikringsforhold Ansvarsforholdene i byggeri er som ansvarsforholdene i alle andre sager. Den enkelte har ansvaret for sig selv, sine handlinger og sin ejendom. I AB92 står, at bygherren skal tegne en brand- og stormskadeforsikring i byggeperioden, og at entreprenøren kan anmode om at blive medtaget som sikret på policen. Forsik ringen skal dække skader på bygningen og på byggearbejdet. Bygherren bør i tagbolig sager dog overveje at tegne en All-risk forsikring, der typisk også dækker skader på andre bygninger og personer. Drøft spørgsmålet med forsikringsselskabet, som i øvrigt skal have tilsendt projektmaterialet i forbindelse med udarbejdelse af et tilbud. Benyt lejligheden til at få opdateret ejendommens forsikringer. Hvis evt. manglende dækning mod råd og insektangreb skyldes forbehold overfor tagkonstruktionen, bør gennemførelse af et tagboligbyggeri kunne medføre mulighed for fuld forsikringsdækning efterfølgende. Det kan overvejes at indhente tilbud fra flere forsikringsselskaber, da præmierne er meget varierende. Bygherren har det overordnede ansvar for sikkerheden på byggepladsen, herunder at sikkerhedsarbejdet organiseres hensigtsmæssigt, og dette ansvar kan ikke overdrages til rådgiverne eller entreprenørerne. I det daglige arbejde på byggepladsen er det dog de enkelte entreprenører, som i fællesskab har ansvaret for sikkerheden. Rådgiverne er ansvarlige for fejl i det udførte rådgivningsarbejde som fx fejl i konstruk tionsberegninger eller forkerte anvisninger og materialeanvendelser. Rådgiverne skal derfor have en professionel ansvarsforsikring, og kopi af police og dokumentation for indbetalt præmie bør indgå som bilag til rådgiveraftalen. Entreprenøren er ansvarlig for det udførte arbejde og for selve udførelsen. Entrepre nø rens forsikring dækker typisk arbejdet, ansatte, værktøj og materialer. 20\nGI FORSØG & UDVIKLING TAGBOLIG. Vejledning til bygherren GIGRUNDEJERNES INVESTERINGSFOND\nGI FORSØG TAGBOLIG Vejledning til bygherren & UDVIKLING GIGRUNDEJERNES INVESTERINGSFOND TAGBOLIG Vejledning til bygherren Denne vejledning er udarbejdet til udlejere, der overvejer at etablere nye boliger\nIndholdsfortegnelse. Fuld version af sådan bygger vi udleveres ved samarbejde med SCHØDT arkitekter\nIndholdsfortegnelse INDHOLDSFORTEGNELSE... 2 INDLEDNING... 3 DET GODE SAMARBEJDE... 4 GODE RÅD TIL DIG SOM BYGHERRE... 5 VORES AFTALE... 6 MYNDIGHEDERNE STILLER STORE KRAV... 7 UDBUDSMATERIALE... 8 LICITATION...\nBilag nr. 29.3.1. Bestyrelsesmødet 30.08.12. Opgave- og arbejdsdeling ved nybyggeri på Hedeager 33\nBilag nr. 29.3.1. Bestyrelsesmødet 30.08.12 Opgave- og arbejdsdeling ved nybyggeri på Hedeager 33 1 Bestyrelse Byggeudvalg: Bestyrelsesformand Direktør Vicedirektør Økonomi og adm.chef 1 uddannelseschef


Videoer om ledelse – Ledelsesugen\nSe eller gense samtalesalon\nom offentlig ledelse i 2021\nHvad kalder den offentlige ledelsesopgave på i et år efter Corona? Det drøfter nuværende ledelsesambassadør Søren Kryhlmand, tidligere ledelsesambassadør Jette Runchel og regionsdirektør i Region Nordjylland Christian Boel i dette webinar fra marts 2021.\nHør bl.a. deres perspektiver på ledelse på tværs, personlig og præcis kommunikation – og et fælles sprog om ledelse.\nVi har bedt en række konsulenter inden for offentlig ledelsesudvikling komme med deres bud på, hvilken ledelsesdagsorden der kommer til at tegne 2021. Og hvor de mener, der er udviklingspotentialet for ledelse i den offentlige sektor. Du kan se deres videoer om fremtidens offentlige ledelse her:\nHvem er det vi skaber offentlig værdi for? Hvad er det egentlig for noget? Hvordan får vi ressourcer til det? Og hvordan er det vi skaber offentlig værdi sammen med andre?\nHør Christian Tangkjær- partner i Mobilize Strategy Consulting, bud på hvad god offentlig ledelse er i år 2021.\nLedelse kræver mod:\nMod til at have og vise tillid til at kolleger og medarbejdere er kompetente.\nMod til at sige fra når rammen er urealistisk\nOg det kræver mod at turde diskutere og foreslå både langsigtede løsninger og nødvendige prioriteringer indenfor rammen.\nHør Lone Thornberg, direktør i Summit Consulting A/S – fortælle om vigtigheden af MOD i offentlig ledelse.\nHvad gør du, når personaleomsætningen er for høj? Chefrådgiver Annette Elgaard Bøttger fra CfL – Bedre ledere. Bedre resultater. deler fem konkrete råd til, hvad du som leder kan gøre, hvis du står med den udfordring:\n1) Skaf detaljerede data\n2) Hvad er acceptable personaleomsætning i forskellige områder og hvor er I særligt sårbare?\n3) Kig på jeres rekrutteringsproces\n4) Ledelse – er jeres ledere klædt godt nok på til alle elementer af HR-hjulet?\n5) Lav særlige indsatser ift. fastholdelse\nDen offentlige sektor skal køre længere på literen\nOg det kræver et andet brændstof.\nGenitor sætter i Ledelsesugen fokus på generelle udfordringer i den offentlige sektor\nHvordan bliver den offentlige sektor bedre til at spotte og rekruttere talenter?\nDer er et generationsskifte på vej blandt ledere i den offentlige sektor. De nye ledere efterspørger kompetencer til at lede medarbejdere, at få etableret deres ledelsesrum og værktøjer til det tværfaglige samarbejde for at komme godt i mål.\nSådan konkluderer ledelsesrådgiver Nanna Gry Mahler Tolborg fra Mannaz I Consulting & Learning.\nGod offentlig ledelse kræver evaluering – men hvordan griber I det an? Stephanie Semay Bäckström, der er Managing Partner i LEAD – enter next level, har tre gode råd:\n1. Gør det simpelt\n2. Fokuser på det vigtigste\n3. I skal kunne agere på det\nDet er vigtigt at tænke digitalisering ind i kommunens overordnede strategi, den overordnede målsætning og ikke mindst den agenda kommunen har.\nHør Henrik Eriksen fra CFL fortælle om hvordan vi bedst tilgår digitalisering\nMichael Tolstrup fra CFL om selvstændig tænkende lydighed\nMartin Isenbecker fra Genitor\nI har dygtige, kompetente medarbejdere og ledere, så sæt retningen.\nSæt dem fri, og husk dialogen med hinanden\nKun én ting er vigtigere end politisk ledelse – det er god politisk ledelse\nAstrid Perregaard og Morten Tamstorf fra Connector om ledelsesidentitet og ledelsesrum\nOffentlige ledere står over for en kompleks opgave: fortsat at sikre kvaliteten af vores velfærdsydelser i en tid med knappe ressourcer. Det kræver mod til gentænkning, nytænkning og til mobilisering af nye kræfter samt evnen til at bedrive grænsekrydsende ledelse. Fremtidens offentlige ledelse kommer derfor i endnu højere grad til at være drevet af det formål, man arbejder med.\nHvordan lykkes vi rigtigt med at sætte borgeren i centrum? Det er en af de helt centrale udfordringer i den offentlige sektor i fremtiden. Og det kræver ledelse på tværs, hvis vi skal lykkes med det.\nDet fortæller Morten Fogsgaard fra konsulenthuset UKON.\nTværoffentlig ledelse ifølge årets ledelsesambassadør\nJette Runchel er kommunaldirektør og ambassadør for offentlig ledelse i 2020. Du kan se og høre hende fortælle om offentlig ledelse i videoerne herunder – eller læse mere om hende her.\nJette Runchel fortæller om arbejdet med det personlige ledelsesgrundlag i Albertslund kommune.\nLedelsesambassadør Jette Runchel om god offentlige ledelse og om ledelsesugen\nLedelsesambassadør Jette Runchel om kriseledelse\nLedelsesambassadør Jette Runchel vil bl.a. bruge ugen til at sætte fokus på ledelse på tværs: “Når vi arbejder på tværs af stat, regioner og kommuner, så kan vi skabe nogle mere bæredygtige og effektive løsninger, og det giver rigtig god mening. Også for borgerne som på den måde kan mærke, at velfærdssamfundet virker.”


Køb Youngblood Pressed Mineral Eyeshadow Quad 4 g hos Med24.dk\nYoungblood Pressed Mineral Eyeshadow Quad - 4 gr.\nVælg Farve Gemstones Eternity Timeless Shanghai Nights Vintage Glamour-eyes\nYoungblood Pressed Mineral Eyeshadow Quad - smukke højpigmenterede øjenskygger til ethvert look\nHer får du fra Youngblood en fin øjenskyggepalette med 4 smukke komplementære nuancer, som kan sættes sammen til det smukkeste look, hvad enten det er til et diskret hverdagslook eller til en festlig begivenhed.\nHver palette består af 4 nøje udvalgte højpigmenterede farver baseret på rene mineraler, som sørger for ekstra lang holdbarhed af din makeup og en silkeblød fornemmelse, når du putter dem på øjenlåget. Mineralerne beskytter og plejer din hud, så du ikke vil opleve irritation, også selvom du bærer øjenskyggerne i mange timer. I paletterne finder du både matte og skinnende farver, så der er noget til enhver smag.\nKompakt palette med indbygget spejl til touch-ups på farten\nIndeholder plejende jojobaolie og vitamin E\nKan anvendes til masser af forskellige looks\nAnvend passende øjenskyggebørster til at påføre hver farve hvor du ønsker den, for at skabe diskrete og lyse eller mere intense makeuplooks. Ønsker du en mere intens farve, kan børsten gøres våd inden produktet påføres øjenlåget.\nPressed Mineral Eyeshadow Quad findes i 6 forskellige farvesammensætninger, så du kan finde den, der passer bedst til dig.\nAlle varianterne er Cruelty Free certificeret og indeholder ingen parabener, mineralolier, talkum eller konserveringsmidler. Varianten Gemstones er vegansk.


Behandlingsformer - Kinesisk Behandlings Center - Kang Fu\nAkupunktur er en årtusindgammel behandlingsform fra Kina. Akupunktur virker ved at sætte tynde nåle i kroppens akupunktur-punkter, og dermed påvirke kroppens energibaner, også kaldet meridianer. Formålet er at genetablere eller opretholde kroppens Yin-Yang-balance.\nAkupunkturens positive egenskaber:\nHar en stærkt smertestillende effekt\nKan hjælpe dig med at mindske dit forbrug af medicin/stoppe med medicin\nEr med til at styrke kroppens naturlige immunforsvar\nAkupressur er en teknik, som bruges til at forstærke eller erstatte nålenes virkning. Dette foregår ved, at behandleren påfører et fysisk tryk med fingrene på kroppens akupunkturpunkter.\nØreakupunktur er en behandlingsmetode baseret på teorien om at øret er en repræsentation for resten af kroppen, med forskellige zoner i øret, som svarer til respektive organer og kropsdele, og at man ved at indsætte nåle eller presse små “perler” af stål eller guld mod ørets akupunkturpunkter kan rette op i ubalancer som befinder sig andre steder i kroppen. Brugen af metal-perler, også kaldet “ørefrø”, kan være et godt alternativ til behandling af børn, hvor tanken om nåle kan være lidt skræmmende, men også til voksne som er særligt sensitive over for nåle. Desuden er det en behandlingsmetode som let kan fortsættes hjemme når man først har fået påsat perlerne, da de kan blive siddende i væsentligt længere tid end almindelige nåle uden at være til gene. Øreakupunktur er yderst velegnet til behandling af eksempelvis rygetrang, sukkertrang, sult eller smerter, idet stimulationen af akupunkturpunkterne kan aktiveres hjemme efter akupunktørens anvisning, når symptomerne dukker op igen.\nØreakupunktur kan stå alene som behandlingsform men kombineres også med almindelig kropsakupunktur, som den er et glimrende supplement til.\nHvad er sugekopterapi?\nSugekopterapi er en teknik, hvor små bambus- eller glaskopper bliver fastgjort på huden med det formål at trække overskydende blod og andre ophobede væsker til overfladen og dermed aflaste og forbedre kroppens kredsløb. Det undertryk, der bliver skabt af sugekopperne, en slags “omvendt” massage, er med til at løsne musklerne, stimulere blodgennemstrømningen og berolige nervesystemet (hvilket gør det til en fremragende behandling af højt blodtryk). For de fleste patienter giver denne behandlingsform en særlig behagelig og afslappende fornemmelse. Behandlingen med sugekopper bruges desuden til at lindre smerter i ryg og nakke, stive muskler, angst, træthed, migræne, gigt, og endda til at mindske appelsinhud.\nSugekopterapi kombineres normalt med akupunktur for at forstærke effekten, men kan også stå alene, og en session varer typisk mellem 10 og 20 minutter.\nGua sha, eller hudskrab, er en teknik der forbedrer blodcirkulationen, fjerner overskydende “varme”/energi fra kroppen og bruges ofte til at lindre muskel- og led-smerter, men er også effektiv ved behandling af hovedpine, hedeslag, forkølelse, feber samt symptomer i overgangsalderen.\nDer bruges et redskab, typisk lavet af kohorn, til at skrabe gentagne gange over patientens hud, indtil der opstår lette blå mærker, der viser sig som rødlige striber. Selvom resultatet ser voldsomt ud, er det hverken noget der gør ondt eller er farligt, og mærkerne forsvinder som regel igen i løbet af ganske få dage.\nTeorien bag akupunktur og traditionel kinesisk medicin (TKM)\nKinesisk medicin er kendetegnet ved ønsket om at behandle sygdommens årsag i stedet for symptomerne. Den tager udgangspunkt i den taoistiske lære, der lægger vægt på Yin og Yang, de to universelle kræfter, hvis balance er essentiel for kroppens helbred. Desuden bygger principperne på empiriske observationer gennem tusinder af år. Mange af begreberne er taget fra naturen eller fra taoismen, og de skal derfor forstås symbolsk.\nEn af forudsætningerne for kinesisk medicin er, at alle livsformer gennemstrømmes af Qi(氣), en livskraft eller energi. Der findes flere forskellige former for energi: ”varm Qi”, ”kold Qi”, ”yin Qi”, ”yang Qi”, ”tør Qi”, ”våd Qi” samt mange andre. Som nævnt tidligere, er det vigtigt at der er en vis balance mellem disse energier i kroppen, men også mellem kroppen og de ydre omgivelser, fx temperatur og fugtighed.\nDen indbyrdes funktionelle sammenhæng mellem kroppens organer spiller også en meget central rolle i den kinesiske medicins tilgang til diagnose og behandling. Man siger, at organerne er præget af de fem elementer: ”Metal”, ”Træ”, ”Vand”, ”Ild”, og ”Jord”. Disse elementer og deres vekselvirkning har, ligesom Yin og Yang, en indflydelse på kroppen. Hvert element har en fremmende og hæmmende indflydelse på et andet element. Tilsvarende kan man påvirke tilstanden af et organ ved at styrke et andet, og dermed korrigere for eventuelle ubalancer i kroppen.\nQi flyder gennem kroppen via energibaner, de såkaldte Meridianer. Meridianerne forbinder kroppens organer, og med akupunktur stimuleres punkter langs disse energibaner for at regulere organerne energiniveauer. Hvor vestens medicin søger efter fysiske årsager til sygdomme, fx bakterier, virus og andre håndgribelige faktorer, betragter den kinesiske medicin i højere grad disse ”årsager” som symptomer på sygdommen, fordi et bestemt organ i forvejen er svækket, og derfor mere udsat. Ved at udrydde eksempelvis bakterien, fjerner man umiddelbart symptomerne, men man gør ikke noget for at styrke organernes energiniveau, og det er kun et spørgsmål om tid, før kroppen atter angribes. Idéen bag akupunktur og kinesisk medicin er altså at bringe kroppen i balance, og dermed få bugt med sygdomssymptomerne og samtidig forebygge, at de kommer igen.


Princess Nataschas ekskæreste taler ud: Sådan har jeg det med bruddet | Realityportalen\nAf Jonas Sand - 15. mar. 2018 kl. 11:24\nNu fortæller ekskæresten, hvordan han har det efter bruddet med den unge mor.\nPrincess Natascha Ellen Linea Kaup fortalte i sidste uge – hvor ‘De unge mødre’-deltageren stadig bare hed Natascha Linea – at det var slut mellem hende og Jes efter få måneders forhold.\nDen unge mor var gået fra kæresten, fordi hun ikke var tilfreds med hans reaktion på, at hun få dage forinden havde været til frisøren for at blive klippet skaldet.\n– Jes kunne ikke lide det, og det er sgu ærlig snak, og fred da være med det, men at han ligefrem siger, at han ikke gider se mig, før jeg får langt hår igen, eller at jeg må købe en paryk, der fik jeg sku nok. Det er jo for helvede ikke håret, han er kærester med, skrev den 22-årige ‘De unge mødre’-deltager på sin blog.\nDet er slut mellem den 33-årige sønderjyde Jes og ‘De unge mødre’-deltageren. (Foto: Privat)\nJes bekræfter over for Realityportalen.dk, at Princess Natascha forlod ham efter hans reaktion. Og når han ser tilbage den dag i dag, så ville han nok have reageret anderledes.\n– Jeg kunne nok godt have reageret pænere, og jeg fortryder da nok lidt, at jeg reagerede, som jeg gjorde. Men vi havde kort tid forinden talt om, hvad vi kunne lide og ikke kunne lide, og der fortalte jeg, at jeg havde det meget svært med skaldethed. Jeg ved da godt, at jeg selv er skaldet, men det er sgu ikke frivilligt, siger Jes og fortsætter:\n– Hun vidste, hvordan jeg havde det med det, og så valgte hun bare at gøre det alligevel. Det forstår jeg ikke, og jeg synes ærlig talt, at det er så barnligt. Det er sådan noget, man kan gøre, når man er 13 år gammel og vil trodse sine forældre. Jeg er ikke ked af, at det er slut, men jeg må da indrømme, at jeg er skuffet.\nJes har efterfølgende talt med sine venner og sin ekskæreste, som han har et godt venskab med.\n– De sagde, at selv om jeg godt kunne have reageret pænere, så kunne de godt forstå mig. Og det er altså sådan, jeg har det. Man føler sig sgu lidt til grin, og jeg synes, det er at holde en for nar, når man lige har talt om det, og hun så bare vælger at gøre det alligevel.\n– Jeg ved godt, at man selvfølgelig skal respektere hinanden, men jeg synes også, at der skal være ligestilling, og gensidig respekt handler i mine øjne også om, at man ikke klipper sig skaldet, når kæresten fortæller, at han har det svært med det.\nLÆS OGSÅ: Princess Natascha afslører planer om donorbarn\nJes fortæller, at han mistænker hende for at have været ham utro i løbet deres forhold.\n– Men jeg valgte at tilgive hende. Der var en nat, hvor hun pludselig var taget ud at køre med en kammerat, hvor de så endte med at sidde fast i sneen. Hun havde ikke sagt, at hun tog af sted, og det er bare sådan noget, jeg synes, man skal gøre, når man er i et forhold, siger han.\n– Jeg kan ikke forstå, at man bare vælger at køre ud midt om natten uden lige at sige det. Hun var dog ikke enig og kunne slet ikke forstå, at det var et problem. Men jeg må indrømme, at jeg syntes, det var underligt. Jeg ved ikke med sikkerhed, om hun var mig utro, men det er også lige meget nu.\nJes forventer ikke, at han finder sammen, og ifølge ham kommer de nok heller ikke til at have kontakt i fremtiden.\n– Det er helt slut, og det er egentlig meget stille og roligt. Det er det samme, som da vi var i et forhold, for vi boede jo langt fra hinanden og så ikke hinanden så tit. Vi har heller ikke kontakt, og jeg tror heller ikke, at vi kommer til at have det. Hun har tidligere sagt, at når hun ikke længere er i et forhold med en person, så gider hun ikke snakke med dem længere, så jeg går ud fra, at det også gælder her.\nPrincess Natascha: Han skal acceptere mig, som jeg er\nPrincess Natascha fortryder ikke, at hun valgte at klippe sig skaldet, selv om det kostede hende forholdet til Jes. Men hun afviser, at hun helt har droppet alt kontakt med ham, selv om hun ikke kan se de to som kærester igen.\n– Det er helt slut. Vi finder ikke sammen igen. Men det passer altså ikke, at jeg ikke længere vil have kontakt med ham. Jeg har da skrevet til ham nogle gange, men det er ham, der ikke har svaret mig, så jeg ved ikke, hvorfor han siger det, fortæller hun til Realityportalen.dk.\n‘De unge mødre’-deltageren tager ikke bruddet så tungt, men hun savner alligevel en del af det, de havde sammen.\n– Jeg savner ikke ham, men jeg savner da at snakke med ham. Vi snakkede jo meget sammen, og det var jo rigtig dejligt. Men jeg fortryder ikke, at jeg gik fra ham, siger hun og uddyber:\n– Jeg kan ikke have en kæreste, der ikke kan acceptere mig, som jeg er. Jeg er mærkelig og underlig, og jeg kan nogle gange gøre nogle specielle ting. Sådan er det, og det skal en kæreste acceptere.\nPrincess Natascha kan heller ikke forstå, hvorfor Jes blev sur over den omtalte køretur, som hun tog med en kammerat midt om natten.\n– Selvfølgelig skal jeg da ikke spørge ham om lov til sådan noget. Det ville være noget andet, hvis vi var gift eller boede sammen, men det gjorde vi jo ikke. Der skete heller ikke noget, og jeg var ham i hvert fald ikke utro – uanset hvad han selv tror. Og jeg har heller ikke været det på andre tidspunkt, siger den unge mor.\nLÆS OGSÅ: Ny ung mor: Kæresten skred, da hun blev gravid


AF VÅGN OP!-SKRIBENT I KENYA\nJOHANN LUDWIG KRAPF, en 39-årig tysk missionær, påstod at han den 3. december 1849 så et glimt af en sneklædt bjergtop i Ækvatorialafrika. Geografer i Europa tog ikke hans påstand alvorligt. De sagde at det han havde set, blot var kalk. Johann Krapf, der befandt sig mere end 140 kilometer fra bjerget, indrømmede at han kun havde set fænomenet nogle få minutter fordi der drev skyer hen foran.\nDe europæiske geografers kølige skepsis kom ikke bag på Krapf. Et år tidligere havde man også betvivlet en rapport om at nogen havde set Afrikas højeste bjerg 300 kilometer længere mod syd. Men kort efter blev tilstedeværelsen af dette bjerg, det 5895 meter høje Kilimanjaro, bekræftet. Krapfs påstand, derimod, blev først bevist 34 år senere — to år efter hans død.\nI 1883 kunne den skotske opdagelsesrejsende Joseph Thomson bekræfte eksistensen af det bjerg med gletsjere som Krapf havde set — det 5199 meter høje Mount Kenya — hvis tinder ligger lige syd for ækvator. Bjerget er det næsthøjeste i Afrika. Nogle mener at Mount Kenya, der er en udslukt vulkan, engang var mere end 6000 meter højt. Det formodes at mange års erosion har fjernet jord og aske og derved blottet de to spidse tinder på over 5100 meter og en tredje på 4985 meter.\nÆret af de lokale\nLænge før europæerne kom til Afrika, har de mennesker der boede på Mount Kenyas nederste skråninger, betragtet bjerget som helligt. Nogle troede at skaberen af universet boede på den højeste af tinderne, og at han dér havde skabt mennesket. Man troede også at det var denne skaber der sørgede for regn til at væde den frugtbare jord på skråningerne. For at formilde ham bragte man dyreofre; og det gør nogle af de indfødte stadig den dag i dag.\nSneen og isen ved Mount Kenyas mørke tinder fik de tidlige beboere til at kalde bjerget for det plettede bjerg eller det hvide bjerg. Bjergets tre højeste tinder — Batian, Nelion og Lenana — er opkaldt efter nogle af fortidens store afrikanske høvdinger fra området. De mange jadegrønne bjergsøer der ligger nær tinderne, er med til at gøre området utrolig smukt.\nEt rigt dyre- og planteliv\nBjerget byder på mange storslåede oplevelser for naturelskere. Smeltende gletsjere har gennem årene omdannet det tørre lavalandskab til en frugtbar jordbund med stor planterigdom. De nederste skråninger er dækket af tæt skov med blandt andet ceder-, yellowwood- og ocoteatræer, som alle er efterspurgte træsorter hos møbelproducenterne. Den høje bambus er også meget almindelig. Den danner en „skov af græs“ der kan blive over seks meter høj og kvæle bundvegetationen.\nDer er et omfattende dyreliv i dette område. Blandt de større pattedyr er løven, leoparden, zebraen, den afrikanske bøffel, skriftantilopen og vandbukken. Også elefanten og det sorte næsehorn har slået sig ned på dette bjerg. Blandt de mindre dyr er sykes-marekatten, den sort-hvide colobus-abe, trægrævlingen og adskillige arter af gnavere.\nDer er også et utal af fuglearter i området. Nogle af fuglene lever af slanger og gnavere, for eksempel den hvidryggede grib, den sorte glente, kronørnen, topørnen, bjergmusvågen og den rødhalede augurmusvåge. Mange af fuglene danner med deres flotte farver en fin kontrast til de frodige, grønne skove. Det gælder blandt andet den højrøde hartlaubs turako, den violette ametyststær og den sølvkindede hornfugl såvel som de mange piroler. Og forskellige arter af smukke solfugle er et almindeligt syn i bjergskoven.\nOver trægrænsen i 3000 meters højde begynder et hedelandskab som strækker sig op ad bjerget lige så langt øjet rækker. Her dækkes landskabet af et tæppe af tussockgræs. En anden interessant plante i området er kæmpekålen, der kun blomstrer hvert tyvende år. Der gror også kæmpebrandbægere med store blade i toppen af stammen, og kæmpelobelier, der kan blive over seks meter høje. Sammen med den store trælyng er disse planter med til at skabe smukke alpine landskaber i dette enorme område.\nDer er kun få dyr i dette højtliggende barske terræn, og de fleste af dem lever her kun en del af året. Den eneste helårsbeboer er klippegrævlingen, og den lever højere oppe end noget andet dyr på bjerget. Man har set klippegrævlinger i næsten 4300 meters højde. Deres krop er egnet til at leve i disse højder — imellem klipper, som navnet antyder. De lever hovedsagelig af plantevækst. Disse pattedyr, der er på størrelse med kaniner, er nysgerrige og fredelige, og de kan godt finde på at stjæle mad fra trætte og troskyldige vandrere.\nDe storslåede tinder\nBjergets maleriske, spidse tinder står i skarp kontrast til de lavereliggende områder af bjerget. Batian (5199 meter) og Nelion (11 meter lavere) ligner to store horn. De er faktisk kæmpemæssige sorte sten af vulkansk oprindelse der synes at svæve højt over skyerne. Neden for disse tinder trodser 11 gletsjere den bagende tropesol, der har været en af årsagerne til at 7 andre gletsjere er forsvundet gennem tiden. I dag er den største gletsjer kun halvt så stor som den var for hundrede år siden. Nogle af gletsjerne kan ses helt fra Kenyas hovedstad, Nairobi, 130 kilometer væk.\nDette imponerende klippebjerg har tiltrukket bjergbestigere fra hele verden. Halford Mackinder var efter sigende den første europæer der nåede toppen af Batian, hvilket han gjorde den 13. september 1899. Der skulle gå 30 år før man hørte om nogen der gjorde det igen. Bjerget har været hårdt mod mange af dem der har prøvet at bestige dets top. I 1987 havde mere end 60 personer mistet livet under deres forsøg på det.\nForskellige former for højdesyge har givet mange klatrere store problemer. Det siges faktisk at bjerget er årsag til mere end halvdelen af alle tilfælde af højde-lungeødem i verden. I bogen On God’s Mountain — The Story of Mount Kenya står der: „Selvom man ikke rammes af dette onde [højdesygen], kan trekking og bjergbestigning stadig være en utrolig anstrengende affære, hvor hvert eneste skridt er en kamp. Et flere hundrede meter næsten lodret fald bag dig. En dundrende smerte i dit hoved. Kvalmefornemmelse i din mave. Vabler på dine fødder. Vand i dine øjne.“\nDet kan godt være at erosionen har været hård ved Mount Kenyas tinder, og at gletsjerne svinder ind, men bjergets pragt og majestæt forbliver uformindsket. Dets skønhed, hvor barsk den end måtte være, priser i stilhed Skaberen, Jehova Gud. — Salme 148:9, 13.\nEn af de mange bjergsøer\nMount Kenyas tre højeste tinder\nDe højeste tinder tiltrækker bjergbestigere fra hele verden\nFugle, som for eksempel denne rift valley-solfugl, er et almindeligt syn\nKlippegrævlingen lever i 4300 meters højde\nTræer, deriblandt dette yellowwood-træ, dækker de nederste skråninger\nSide 16: Billeder bragt med tilladelse af Camerapix Ltd.\nBilleder bragt med tilladelse af Camerapix Ltd.\nAlle indsatte billeder med undtagelse af klatrer: Bragt med tilladelse af Camerapix Ltd.; baggrund: Duncan Willetts, Camerapix


De bedste miljøvenlige hoteller i Garmisch-Partenkirchen\nBedste miljøvenlige hoteller i Garmisch-Partenkirchen, Tyskland\nMiljøvenlig hoteller i Garmisch-Partenkirchen\nPrisbesked: Hotelpriserne holder sig i ro i Garmisch-Partenkirchen. Det er et godt tidspunkt at booke på!\nNr. 1 ud af 2 i Miljøvenlig hoteller i Garmisch-Partenkirchen med bedste værdi for pengene\nNr. 2 ud af 2 i Miljøvenlig hoteller i Garmisch-Partenkirchen med bedste værdi for pengene\nAndre overnatningssteder i nærheden af Garmisch-Partenkirchen (6)\n34,7 km fra Garmisch-Partenkirchen\n39,8 km fra Garmisch-Partenkirchen\nNr. 2 af 2 hoteller i Seeg\n54,2 km fra Garmisch-Partenkirchen\nNr. 5 af 28 hoteller i Bad Wiessee\n69,1 km fra Garmisch-Partenkirchen\nNr. 1 af 4 hoteller i Gruenwald\n69,8 km fra Garmisch-Partenkirchen\nNr. 7 af 18 hoteller i Vipiteno\n75,1 km fra Garmisch-Partenkirchen\nNr. 1 af 7 hoteller i Unterhaching\nNr. 3 af 43 hoteller i Garmisch-Partenkirchen\nNr. 9 af 43 hoteller i Garmisch-Partenkirchen\nNr. 24 af 43 hoteller i Garmisch-Partenkirchen\nNr. 31 af 43 hoteller i Garmisch-Partenkirchen\nNr. 28 af 43 hoteller i Garmisch-Partenkirchen